Public procurement notice: Contract Notice
Published: 2020-11-27
Buyer: Médiaszolgáltatás-támogató és Vagyonkezelő Alap
Country: HU
Contract type: Services
Procedure: Open procedure
CPV classification: 48611000: Database software package | 72320000 | 79311000
Submission deadline: 2020-12-30
Award criteria: Lowest price

Technical requirements: Az ajánlatkérő a Kbt. 75. § (5) bekezdésére figyelemmel rögzíti, hogy bármely Rész eredménytelensége esetén a másik Részt is eredménytelenné fogja nyilvánítani, figyelemmel arra, hogy nem áll érdekében csak az egyik Rész tekintetében szerződést kötni. Ennek indoka, hogy a nézettségmérési és adatbázis szolgáltatás (1. Rész) az adatokat feldolgozó szoftver (2. Rész) hiányában nem értékelhető adatbázist eredményezne, illetve az az adatokat feldolgozó szoftver (2. Rész) a nézettségmérési és adatbázis szolgáltatás (1. Rész) keretében biztosítandó adatbázis hiányában szükségtelen.
Ajánlatkérő a médiaszolgáltatásokról és a tömegkommunikációról szóló 2010. évi CLXXXV. törvény (Mttv.) 136. § (3) bekezdése alapján a törvényben meghatározott forrásaiból köteles a közszolgálati médiaszolgáltató (Duna Médiaszolgáltató Nonprofit Zrt.) tevékenységét, feladatainak ellátását támogatni. Előbbi támogatási feladata alapján az ajánlatkérő köteles elősegíteni a közszolgálati médiaszolgáltatónak az Mttv. 100/A. § (1) bekezdésében, valamint 100/B. § (1) bekezdésében foglalt kötelezettségét, amely alapján a közszolgálati médiaszolgáltató köteles évente stratégiai tervet készíteni, illetve a szolgáltatásainak közszolgálati jellegét és értékét, médiapiac sokszínűségére gyakorolt hatását meg-vizsgálni, amelynek részét képezi a közszolgálati médiaszolgáltatás nézettségi és egyéb médiafogyasztási adatainak elemzése is. Az együttműködési megállapodás alapján az ajánlatkérő folyamatosan beszerzi, és a közszolgálati médiaszolgáltató rendelkezésére bocsátja a közszolgálati médiaszolgáltatás programjainak nézettségére vonatkozó adatokat és adatbázisokat, valamint az ezek feldolgozásához szükséges szoftver(eke)t abból a célból, hogy a közszolgálati médiaszolgáltató az Mttv-ben rögzített előbbi feladatait hatékonyan és gazdaságosan elláthassa. Előbbiek alapján az ajánlatkérő a nyertes ajánlattevő által szolgáltatott nézettségmérési adatok, adatbázis és mérési eredmények megismerését és használatát biztosítja a közszolgálati médiaszolgáltató, illetve annak erre jogosult munkavállalói részére. A nyertes ajánlattevő a fentiek biztosításával köteles a jelen fejezetben foglaltakat teljesíteni.
A közbeszerzés tárgya: keretszerződés megkötése műszeres televíziós nézettségmérési szolgáltatás (adatbázis és mérési eredmények) biztosítása céljából 12 hónapra (+ 12 hónap meghosszabbítási lehetőség) (de legkésőbb 2022. 02. 28-ig, a szerződés egyoldalú nyilatkozattal történő meghosszabbítása esetén 2023.02.28-ig) nyújtott szolgáltatás teljesítéséig, az alábbiak szerint.
Ajánlatkérő egy olyan megbízható, független, műszerrel végzett és transzparens nézettség-mérési rendszert kíván alkalmazni, amely reprezentálja a magyarországi televíziós háztartásokban lakó 4 éven felüli népesség televízió nézési szokásait a Médiaszolgáltatás-támogató és Vagyonkezelő Alap által támogatott közszolgálati médiaszolgáltató műsorszolgáltatásai (M1, M2, M4, M5, a Duna és Duna World/M4 Sport+ vagy ezen csatornák későbbi utódai) tekintetében.
A nyertes ajánlattevő egyedileg azonosítja mindazokat a magyar nyelvű csatornákat, amelyek átlagos közönségaránya előző év decemberében elérte az 1 %-ot a 4 éven felüli televíziós népesség körében.
Nyertes ajánlattevőnek a szerződés időtartama alatt legalább egy alkalommal koincidencia vizsgálatot kell lefolytatnia, amely a panel háztartások 40 %-ára terjed ki.
A nyertes ajánlattevő percenkénti nézettségi adatok gyűjtésére köteles a nap 24 órájában. Minimálisan 1 120 háztartásból álló teljes panelminta (azon belül minimálisan a napi produkcióba kerülő háztartások száma minden esetben legalább 1 008 háztartás legyen) az ajánlatkérő elvárása a szolgáltatás teljesítésének időszakában.
Ajánlatkérő a vállalkozási keretszerződés időtartamának lejárta előtt legkorábban 60, de legkésőbb 30 nappal a nyertes ajánlattevőhöz intézett egyoldalú, írásbeli nyilatkozatával a keretszerződés időtartamát egy alkalommal 12 hónappal meghosszabbíthatja.
II.2.14) További információ: A keretszerződés időtartama 2021. március 1-jétől számított 12 hónapig, vagy amennyiben a szerződéskötés 2021. március 1-jét követően kerül sor, akkor a szerződéskötéstől 2022.02.28-ig tart, azzal, hogy a II.2.7) pontban foglaltak szerint a keretszerződés egy alkalommal további 12 hónappal meghosszabbítható. A II.2.7) pontban foglalt 12 hónapos időtartam erre figyelemmel értelmezendő. Amennyiben a szerződéskötésre 2021. március 1-jét követően kerülne sor, nyertes ajánlattevőnek a szerződéskötést követően az ajánlatkérő rendelkezésére kell bocsátania a szükséges nézettségmérési adatbázist a szerződéskötés és 2021. március 1-je közötti időszak tekintetében is.
Műszeres televíziós nézettségmérési adatok (adatbázis és mérési eredmények) feldolgozását lehetővé tevő adatkezelő szoftver biztosítása 12 hónapra (+ 12 hónap meghosszabbítási lehetőség), de legkésőbb 2022.2.28-ig, a szerződés egyoldalú nyilatkozattal történő meghosszabbítása esetén 2023.02.28-ig) szolgáltatással vegyes felhasználási szerződés keretében
Ajánlatkérő a médiaszolgáltatásokról és a tömegkommunikációról szóló 2010. évi CLXXXV. törvény (Mttv.) 136. § (3) bekezdése alapján a törvényben meghatározott forrásaiból köteles a közszolgálati médiaszolgáltató (Duna Médiaszolgáltató Nonprofit Zrt.) tevékenységét, feladatainak ellátását támogatni. Előbbi támogatási feladata alapján az ajánlatkérő köteles elősegíteni a közszolgálati médiaszolgáltatónak az Mttv. 100/A. § (1) bekezdésében, valamint 100/B. § (1) bekezdésében foglalt kötelezettségét, amely alapján a közszolgálati médiaszolgáltató köteles évente stratégiai tervet készíteni, illetve a szolgáltatásainak közszolgálati jellegét és értékét, médiapiac sokszínűségére gyakorolt hatását meg-vizsgálni, amelynek részét képezi a közszolgálati médiaszolgáltatás nézettségi és egyéb médiafogyasztási adatainak elemzése is. Az együttműködési megállapodás alapján az ajánlatkérő folyamatosan beszerzi, és a közszolgálati médiaszolgáltató rendelkezésére bocsátja a közszolgálati médiaszolgáltatás programjainak nézettségére vonatkozó adatokat és adatbázisokat, valamint az ezek feldolgozásához szükséges szoftver(eke)t abból a célból, hogy a közszolgálati médiaszolgáltató az Mttv-ben rögzített előbbi feladatait hatékonyan és gazdaságosan elláthassa. Előbbiek alapján az ajánlatkérő a nyertes ajánlattevő által biztosított szoftverek használatát a felhasználói licencek meghatározott részének átadásával lehetővé teszi a közszolgálati médiaszolgáltató, illetve annak erre jogosult munkavállalói részére. A nyertes ajánlattevő a fentiek biztosításával köteles a jelen fejezetben foglaltakat teljesíteni.
Az Ajánlatkérő elvárása az ajánlattevők által alkalmazni kívánt szoftverrel, mint vizsgálati eszközzel szemben:
— használja az ajánlatkérő közszolgálati kötelezettségének ellátásához szükséges produkciós és súlyozási kategóriákat (település nagysága, főbb demográfiai változók és a televízió-nézést szignifikánsan befolyásoló változók),
— rendelkezzen bővíthető csatorna konfigurációval, dinamikus célcsoport képzéssel, csatorna vándorlás, elérés és gyakoriság, lojalitás, Series & Competition riporttal (műsor, idősáv versenykörnyezetének bemutatása),
A szoftvernek alkalmasnak kell lennie a nézettségi adatbázis csatornánkénti, műsorcím, reklámblokk és műsortipológia szerinti elemzésre a műszeres nézettségmérésben használt standard mutatók szerint.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A Kbt. 74. § (1) bekezdése alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a kizáró okok hatálya alá tartozik; vagy részéről a kizáró ok az eljárás során következett be. Az ajánlatkérő felhívja a figyelmet a Kbt. 64. § (1) és (2) bekezdése szerinti öntisztázás lehetőségére. Az ajánlattevőnek a kizáró okok fenn nem állását a 321/2015. (X. 30.) Korm. rendelet (a továbbiakban: Korm. rendelet) 1. § (1)-(5) és (7) bekezdése, 2. § (1) és (4) bekezdése, 3. §, 4. § (1), (3) és (4) bekezdése, 6-8. §-ai és 10. §-a, valamint a 12-16. §-ai szerint kell igazolnia, ennek során: — a Korm. rendelet 1. § (1) bekezdése alapján valamennyi ajánlattevőnek az ajánlatában ajánlatának benyújtásakor a Korm. rendelet II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá, — majd a Kbt. 69. § (4) bekezdése szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Korm. rendelet 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9)-(11a), (13)-(14) bekezdésében foglaltakra. Közös ajánlattétel esetén a közös ajánlattevők mindegyike tekintetében külön egységes európai közbeszerzési dokumentumot kell benyújtani. Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Ha az ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek mindegyike által külön egységes európai közbeszerzési dokumentumot is be kell nyújtani az ajánlatban. Az egységes európai közbeszerzési dokumentumo(ka)t a Korm. rendelet 3-7. §-ai szerint kitöltve, az Elektronikus Közbeszerzési Rendszerben (a továbbiakban: EKR) kell csatolni az ajánlathoz. A Kbt. 67. § (4) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges.